钦定古今图书集成/方舆汇编/职方典/第1401卷 > 桂林府城池考 府志
## 钦定古今图书集成/方舆汇编/职方典/第1401卷 > 桂林府城池考 府志

本府。〈临桂县附郭。〉

桂林府城池　：唐武德中，桂州总管李靖筑子城，在漓江西浒，周三里馀，高一丈二尺。宋皇祐间，平侬智高后，经略使余靖筑外城，方六里，有门六：南曰宁远，北曰“迎恩” ，西二曰平秋，曰“利正” ，东二曰“行春。” 其一为子城之江门。乾道间经略使李浩、淳熙间经略使詹仪之、绍熙间经略使朱希颜相继修复。元至正十六年，廉访使也儿吉尼始甃以石，谓之“新城。” 明洪武八年，增筑南城。九年，设西坝，开城壕，导阳江经于新城西门外，通宁远桥。分二派：一南注，合雉山旧江；一东注，经马王阁后，出象鼻山，与漓江合焉。为门十二：曰东镇，曰就日，曰癸水，曰行春，曰东江，曰武胜，曰定西，曰丽泽，曰宝贤，曰西清，曰宁远，曰安定。王安石有《记》。

外州县

兴安县城池　，唐李靖筑旧城在今治西。明景“泰间，始筑一土城。成化三年，都指挥马义乃请巡抚都御史韩雍，发帑银五百馀两，委参议冯维、佥事袁凯提督增筑之，逾年而成，高二寻，周五百四十馀丈，池深二仞。”

灵川县城池　，旧为土城。明成化“六年，都御史韩雍命佥事袁凯、都指挥马义砻包废土城而砌以石，周围七百一十四丈有奇，阔一丈五尺，高二寻。越三年，巡抚佥都御史张鹏、巡按御史袁恺构串楼九百馀间以覆之，城遂完固。” 又有永宁镇城，则乡民筑以自守者也。

阳朔县城池　，旧无城。元至正七年，邑令明安依山筑城，前枕江，后背山，西倚鉴山，东接驿楼，其规模仅具，延袤十馀里，辟四门焉。按《通志》：“南抚寿阳，北凭天鹅，东建敌楼，辟四门。明景泰三年，邑令吴洪宇于治东沿水一带，筑城百馀丈。成化三年，巡抚韩雍于治西筑城数百丈。弘治四年，佥事王本俭增高东城。嘉靖” 四十五年，佥事张命、县令李果修葺东城，增高四尺馀。自东城一带，南接寿阳山麓，为门四，西城，为门三，俱建楼天鹅、都利二山之间。

皇清顺治十年，封闭三门，仅存其四。

永宁州城池　，旧惟土城。成化十八年，巡抚都御史朱英始废土城而易以石，辟四门，有楼，南曰镇宁，北曰迎恩，东曰水东，西曰安定。四面壕环，深八尺，宽丈馀。按《县志》：“城东滨江，奔溃不时。万历间，筑堤以防之。”

永福县城池　，旧无城，明天顺六年，知县郑胜始筑土城。弘治九年，知县罗子房复筑，砌以砖，高三寻有咫，袤三里有奇，辟四门，建楼于上。按《一统志》：四门曰东岭，曰西江，曰龙溪，曰凤山。义宁县城池　，旧无城，明天顺六年，县令郑胜始筑土城。弘治乙丑，参议林璿、佥事熊祥拓其基，复砌以砖，周五百一十二丈。西南以义江为池，东北皆有塘壕，门仍其旧，上冠以“楼。”

全州城池　，旧无城，宋始筑土城，为门九：曰合江，曰广安，曰湘春，曰朝京，曰登道，曰华阳，曰厚德，曰“善俗” ，曰“宣化。” 至元十四年，总管王文干改筑土城，北据山麓，南瞰湘江。乙未，总管石亨祖始砌以砖。明洪武元年，千户乔用重加修筑，为门五：曰合江，曰达道，曰镇湘，曰广安，曰“朝京。” 灌阳县城池　，旧无城，明洪武二十八年建守御千户所，始筑土城。景泰元年复砌以砖。正德间，参政彭夔重修，遂完固。